《龙州书斋新霁客至》
明代·胡直

芳洲绮树接江城，曲巷回轩雾细生。弱柳窗中衔宿雨，游丝水面带新晴。

林花点草粗成字，山鸟呼朋自有名。卧病一春萝径满，君来时复扫榛荆。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。